ENTER 07. FESZTIVÁL A MÉHKASAULÁBAN    
A Szabadművelődés Háza, 2010. október 16. 
SZÉKESFEHÉRVÁR, FÜRDŐSOR 3.

Az elektronikus zene térhódításával egyre többen ültek le a számítógép elé, hogy zenét szerezzenek, illetve szólaltassanak meg.
A létrejött zenemű olykor nehezen előadható, és ez az előadásmód inkább csak a meglévő hangzásformulák élőben történő rendszerbekapcsolásáról szól.
Ez az általunk tervezett 7. ENTER fesztivál, amely október 16-án kerül megrendezésre, a "LIVE ACT"-eken kívül az élőben nehezen előadható számítógépes zenék bemutatását hivatott felvállalni. Az alkotók színpadi szereplése ezekben az esetekben nem túl látványos, ezért kívánjuk a fellépésüket külső elemekkel színesíteni.


Pályázati felhívás


Vizuális ENTER Fesztivál


Számítógép segítségével létrehozott vizuális alkotásokat várunk, melyek lehetnek álló, illetve mozgó képek, önálló hanggal is rendelkező művek, vagy csupán látványként megjelenő animációk, illetve videók.
 A pályaműveket CD (állókép esetében), DVD (mozgókép) várjuk, amelyeken kérjük feltüntetni az alkotó nevét, a mű címét, méretét, illetve mozgókép esetén időtartamát.

Minden ettől eltérő méretű és technikával készült alkotás is bemutatásra kerülhet, ha az alkotó biztosítja a bemutatáshoz a feltételeket.


Zenei ENTER Fesztivál
Elektronikus illetve számítógépes zeneműveket várunk CD-n a zsűrizéshez.
A fellépéshez szükséges technikai eszközöket mindenki hozza magával.
(a megszólaláshoz alapokat biztosítunk)

Az egyesület a szállítási költségeket finanszírozni tudja, a díjazás a szponzoroktól függ.
(Rajta vagyunk.)


Jelentkezési határidő: 2010. szeptember 21.


A jelentkezési lap letölthető a www.mehkasaula.hu honlapról.
A jelentkezéseket és a pályaműveket az info@mehkasaula.hu -ra várjuk, ill. a

MAKE 8000 SZFVÁR, ÉPÍTŐMUNKÁS U. 12. címre.

A beérkező legjobb alkotásoknak a rendezvény keretein belül teret biztosítunk.
